《蓼花》
宋代·舒岳祥

曾向江湖久钓游，极怜红蓼满汀洲。
清秋欲近先开眼，小雨才鸣急点头。
翡翠急来机事动，晴蜓不定晚风遒。
拒霜未放菡萏谢，点缀中间一段愁。

作者简介：（1236—?）台州宁海人，字舜侯，一字景薛。理宗宝祐四年进士。仕终承直郎。尝以文见吴子良，子良称其异禀灵识，如汉之贾谊。后以文学名。宋亡不仕，避地奉化，与戴表元友善，表元之学，得力于岳祥为多。尝读书于阆风台，人称阆风先生。著述统名《阆风集》。